Donald Trump, confirmat pozitiv cu Covid-19. Cum va fi afectată campania.
Este o perioadă în care Trump ar trebui să fie foarte prezent. Este foarte puțin probabil ca această să fie o strategie de atragere a simpatiei. Următoarea dezbatere Trump-Biden ar urma să aibă loc peste 2 săptămâni.
În urma testului care a ieșit pozitiv, Donald Trump va avea de suportat niște consecințe, în mijlocul campaniei electorale. Analistul de politică externă, Iulian Chifu, ne lămurește ce efecte are o astfel de situație. Iulian Chifu:,, E foarte dificil de spus dacă nu cumva această perioadă și trecerea eventuală a președintelui american prin această boală, ar aduce mai mult sprijin decât ar pierde Donald Trump prin absența din campanie o perioadă mai îndelungată, 2 săptămâni, într-o perioadă critică pentru Domnia Sa. Este o perioadă în care ar trebui să fie foarte prezent pentru a încerca să recupereze diferențele de procentaje față de contracandidatul său. Sunt și aceste întâlniri bilaterale, aceste dezbateri care urmează. E adevărat, săptămâna care urmează este dezbaterea vicepreședinților, iar peste 2 săptămâni ar urma a doua dezbatere Trump-Biden".